Diari Oficial de la Generalitat Valenciana


Sumari del DOGV 7415, del 02-12-2014 (2014/11627)

Resolució d'1 de desembre de 2014, del director general de l'Institut Valencià d'Acció Social, per la que s'acorda la renúncia a la contractació del subministrament per mitjà del sistema d'arrendament financer de cinc furgonetes, quatre de les quals adaptades per al transport d'usuaris de les residències de Manises, Bennager, La Humanitat, l'Almara i una no adaptada per al Centre Ocupacional de Burisana. Expedient número IV-MY016/2014.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7415

Data del DOGV
:   02-12-2014

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2014/11454


Data del document
:   01-12-2014

Organisme emissor
:   Institut Valencià d'Acció Social

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Resolució d'1 de desembre de 2014, del director general de l'Institut Valencià d'Acció Social, per la que s'acorda la renúncia a la contractació del subministrament per mitjà del sistema d'arrendament financer de cinc furgonetes, quatre de les quals adaptades per al transport d'usuaris de les residències de Manises, Bennager, La Humanitat, l'Almara i una no adaptada per al Centre Ocupacional de Burisana. Expedient número IV-MY016/2014. [2014/11448]  
Resultant que l'anunci de licitació va ser publicat el 29 d'octubre de 2014 en el Diari Oficial de la Comunitat Valenciana número 7391 i, posteriorment, van ser modificats alguns extrems del plec que van motivar una ampliació del termini de licitació, es va publicar un nou anunci de licitació, l'11 de novembre de 2014, en el Diari Oficial de la Comunitat Valenciana amb número 7400.  
Durant la fase de licitació s'ha detectat que les especificacions i característiques tècniques dels vehicles adaptats tal com es contemplen actualment en el plec de prescripcions tècniques (PPT) no s'ajusten a les necessitats reals dels centres que els necessiten; la qual cosa, en conseqüència, obliga a la renúncia de la present contractació, atés que actualment figura en la clàusula 2 del PPT com a equipació extra per als quatre vehicles adaptats: adaptació del transport per a persones amb mobilitat reduïda dotat de rampa manual, quan el que es precisava era adaptació de transport per a persones amb mobilitat reduïda dotat de plataforma elevadora elèctrica.  
D'acord amb l'article 155.3 del text refós de la Llei de Contractes del Sector Públic, aprovat pel Reial Decret 3/2011, de 14 de novembre, que preveu la possibilitat de renunciar al procediment d'adjudicació per raons d'interés públic abans de la seua adjudicació, es resol:  
  
La renúncia a la contractació de subministrament per mitjà del sistema d'arrendament financer de cinc furgonetes, quatre de les quals adaptades per al transport d'usuaris de les residències de Manises, Bennager, La Humanitat, l'Almara i una no adaptada per al Centre Ocupacional de Burisana, durant 48 mensualitats (Expedient: IV-MY016/2014), prèviament a l'adjudicació del contracte i per raó d'interés públic.  
  
  
València, 1 de desembre de 2014.- El director general de l'Institut Valencià d'Acció Social: David Salvador Monfort.